**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**P R I M A R**

Nr.............. din .........2024

REFERAT DE APROBARE

la proiectul de hotărâre

privind aprobarea asocierii UAT Municipiul Câmpulung Moldovenesc, prin Consiliul Local al Municipiului Câmpulung Moldovenesc, cu UAT Comuna Sadova, prin Consiliul Local al Comunei Sadova, în vederea constituirii Asociației de Dezvoltare Intercomunitara

(ADI) ECO-TRANSPORT CÂMPULUNG MOLDOVENESC-SADOVA

Prezentul proiect de hotărâre reprezintă continuarea demersurilor administrative pentru punerea în aplicare a strategiilor și proiectelor adoptate în vederea reducerii emisiilor de carbon prin promovarea unor soluții tehnice care să aibă un impact cât mai mic în mediul înconjurător.

După cum se cunoaște transportul public este unul din vectorii generatori de emisii de carbon, iar orice intervenție în modernizarea acestuia are impact asupra mediului înconjurător. Acest obiectiv a fost asumat si în cadrul Planului Național de Redresare și Reziliență, iar prin Componenta 10 se permite, prin intermediul Măsurii I.1.1 înnoirea parcului de vehicule destinate transportului public — prin achiziția de vehicule nepoluante. De asemenea prin aceeași măsură se asigură și infrastructura pentru transportul verde prin dezvoltarea unor puncte de încărcare vehicule electrice, care permit utilizarea acestora.

UAT Municipiul Câmpulung Moldovenesc în parteneriat cu UAT Comuna Sadova, prin Acordul de parteneriat aprobat prin HCL nr. 46 din 13.05.2022, a depus cererea de finanțare în vederea accesării de fonduri prin PNRR, demers finalizat prin semnarea contractului de finanțare nr. 135191/28.11.2022 încheiat cu Ministerul Dezvoltării, Lucrărilor Publice și Administrației.

În cadrul proiectului au fost contractate 4 autobuze electrice, cu cele 6 stații de reîncărcare aferente - 2 pe traseul autobuzelor (în stațiile din zona centrală, în fața fostului cinema Moldova și una în zona parcului central) și 4 în zona din str. 13 Decembrie, unde vor fi staționate autobuzele.

Având în vedere că serviciul de transport depășește limita administrativă a localității noastre, incluzând și comuna Sadova, este necesară înființarea unei asociații de dezvoltare care va gestiona acest serviciu.

În privința definirii transportului public ca serviciu public al 1ocalitilor Legea nr. 51/2006 stabilește cadrul juridic general și instituțional unitar, obiectivele, competențele, atribuțiile și instrumentele specifice necesare înființării, organizării, gestionării, finanțării, exploatării, monitorizării și controlului fumizării/prestării reglementate a serviciilor comunitare de utilități publice, iar Legea nr. 92/2007 stabilește cadrul juridic special și instituțional unitar, obiectivele, competențele, atribuțiile și instrumentele specifice necesare înființării, organizării, autorizării, gestionării, finanțării, exploatării, monitorizării și controlului funcționării serviciilor publice de transport în comune, orașe, municipii, județe, asociații de dezvoltare intercomunitară și alte forme de asociere între unitățile administrativ-teritoriale.

Aceste prevederi legale permit înființarea unor asociații de dezvoltare intercomunitară între localități în vederea dezvoltării acestui servicii pe teritoriul membrilor asociației.

Având în vedere oportunitățile de finanțare care trebuie valorificate în interesul ambelor localități și care ar aduce beneficii locuitorilor prin dezvoltarea mobilității urbane, cu efect direct asupra pieței muncii și a accesibilității celorlalte servicii publice, vă prezint spre dezbatere și aprobare prezentul proiectul de hotărâre.

**PRIMAR,**

**Negură Mihăiță**